13. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1065 της 26 Σεπτ./1 Οκτ. 1952 Περί εγκρίσεως ρυθμίσεως δια πράξεως του Υπουργού Εθν. Παιδείας των εγγραφών, μετεγγραφών και προαγωγικών κλπ. εξετάσεων στρατευθέντων μαθητών. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν σχετικήν εισήγησιν του Υπουργού Εθνικής Παιδείας και Θρησκευμάτων, αποφασίζει: Εγκρίνει, όπως ο Υπουργός της Εθνικής Παιδείας και Θρησκευμάτων δια πράξεώς του εκάστοτε εκδιδομένης ρυθμίζει τα των εγγραφών, μετεγγραφών και προαγωγικών ή απολυτηρίων εξετάσεων των στρατευθέντων μαθητών και εκ τούτων εκείνων οίτινες λόγω της στρατεύσεώς των διέκοψαν την φοίτησίν των εν τοις Σχολείοις Μ. Εκπαιδεύσεως ή Εμπορικαίς Σχολαίς. Εκδόσαν προς τούτο την υπ’ αριθ. 1065 παρούσαν πράξιν του. 